Rezultati ankete o oralnom zdravlju provedenoj na 164 učenika viših razreda u Osnovnoj školi Matije Vlačića Labin u školskoj godini 2014./2015.

Svi anketirani učenici slažu se da je čišćenje zuba važno za održavanje zdravlja usta i usne šupljine.

USPOREDBA STAVOVA O ODRŽAVANJU ORALNE HIGIJENE I STVARNOG PRANJA ZUBIJU MEĐU UČENICIMA.

Iako 55% anketiranih učenika smatra da bi se zubi radi održanja zdravlja trebali prati 3 puta dnevno, to čini samo 21%učenika.

68% učenika zube pere 2 puta dnevno, dok je njih samo 30% odabralo da je to dovoljno da bi se zubi održali zdravima.

2 anketirana učenika uopće ne peru zube.

Grafikon usporedbe stavova o pranju zuba sa stvarnim stanjem.

Najviše se učenika, njih 43% izjasnilo da je zube potrebno prati prije spavanja da bi se spriječilo njihovo kvarenje.

27% učenika se izjasnilo da je nakon jela važno oprati zube, iako se upravo nakon jela u ustima stvaraju najpovoljniji uvjeti za razvoj karijesa.

23% učenika smatra da je jutro važno doba dana u borbi protiv karijesa.

Mali broj učenika ne zna ili smatra da nije važno vrijeme pranja zubi za održanje njihova zdravlja.

Odgovori na pitanje kada osobno pereš zube, potvrđuje da većina učenika zube pere 2 puta dnevno i to ujutro i uvečer prije spavanja.

Pranje zuba nakon jela nije baš često, čak 72% učenika to ne čini. Iako se upravo nakon jela u ustima stvaraju najpovoljniji uvjeti za razvoj karijesa.

No pozitivno je da 88% učenika opere zube prije sudjelovanja u nekom društvenom događaju poput izlazaka, svečanosti, posjeta prijateljima i obitelji, što ukazuje da se oralna higijena smatra važnim dijelom opće higijene.

Samo jedan anketirani učenik se izjasnio da ne koristi četkicu i pastu u oralnoj higijeni. Svi ostali učenici posjeduju i koriste spomenuta sredstva za higijenu.

Od ostalih sredstava za održavanje oralne higijene učestalije se koristi vodica za ispiranje usta, 61% učenika, nego konac za zube, 45% učenika. Interdentalna četkica za čišćenje međuzubnog prostora je većinom nepoznata učenicima.

Usporedba stavova o potrebnom vremenu četkanja zubi i stvarnog stanja.

Iako se 60% učenika izjašnjava da bi zube da bi ostali zdravi potrebno četkati od 2-3 minute, to čini 48% učenika.

Samo 11% učenika smatra da je dovoljno zube prati između 1 i 2 minute, no to čini 31% učenika.

Samo 2% učenika smatra da je dovoljno prati zube manje od 1 minute, no upravo toliko malo vremena higijeni zubi posvećuje 9% učenika.

S druge strane duže od 3 minute zube pere 11% učenika, iako se dvostruko veći broj izjasnio da bi toliko bilo potrebno četkati. 5% učenika ne zna ili smatra da vrijeme četkanja zubi ne utječe na njihovo zdravlje.

Iako su preporuke da bi se zdravlje zubi trebalo kontrolirati 2 puta godišnje kod stomatologa, 32% učenika se odlučilo za navedenu opciju, a to čini 38% učenika.

Najviše učenika 52 % smatra da bi se stomatolog preventivno trebao posjećivati više puta godišnje, a upravo to čini 41% učenika.

8% učenika stomatologu odlazi jedanput godišnje, dok 12% to čini tek kad se ukaže potreba iako je samo 4% učenika to preporučilo.

Stomatologu uopće ne odlaze 2 učenika.

Učenici su bili veoma podijeljeni u svojim odgovorima o uzročniku karijesa.

 Uzročnici karijesa su bakterije u usnoj šupljinu, no to zna samo 22% učenika.

Za stvaranje karijesa učenici najviše okrivljuju hranu, njih 34% te neodržavanje oralne higijene, za što se odlučilo 27% učenika. Uloga hrana i loše higijene zubi je u tome da utječu na brojnost i djelovanje samih bakterija.

17% učenika je priznalo da ne zna što uzrokuje karijes.

ZAKLJUČAK

* Učenici smatraju da je čišćenje zuba važno za održavanje zdravlja usta i usne šupljine.
* Stavovi o održavanju oralne higijene ne podudaraju se sa stvarnim stanjem. Većina učenika smatra da bi zube trebalo prati 3 puta dnevno, no većina ih to čini 2 puta dnevno i to uvečer i ujutro.
* Samo četvrtina učenika prepoznaje važnost četkanja zubi nakon jela te navedeno prakticira.
* Za održavanje oralne higijene učenici najviše koriste četkicu i pastu za zube.
* Učenici iznad preporučenog prosjeka od 2 puta godišnje posjećuju stomatologa.
* Velika većina učenika ne znaju pravog uzročnika karijesa.

U anketi su se djelomično koristila pitanja iz rada M.Štambuk et al: Higijenske navike očuvanja oralnog zdravlja definiranog uzorka gradske populacije. Acta Stomatologica Croatica, 1992; 26: 21-28